cyanic-selkie/wikianc huggingface dataset:
Saara Aalto
Bakgrunn
Deltakinga i den britiske The X Factor gjorde Aalto landskjend i Storbritannia og førte til fornya interesse i heimlandet Finland. Kvar fjerde finne følgde den britiske The X Factor-finalen, og ho var den mest googla personen i Finland i 2016. Tabloidavisen Iltalehtis lesarar røysta fram Saara Aalto som Årets finske person i 2016. Etter andreplassen fekk ho òg platekontrakt med Sony Music i Storbritannia og Finland, men gjekk hausten 2017 over til Warner Music Group på grunn av misnøye med Sony-kontrakten. I 2018 var Aalto ein av dommarane i den andre sesongen av X Factor Suomi.
I november 2017 valde den finske kringkastaren Yle Aalto til å representere Finland i Eurovision Song Contest 2018 i Lisboa i Portugal. Aalto deltok med låten «Monsters» som enda nest sist i finalen laurdag 12. mai.
Anna
Parallelt med artistkarrieren har Aalto òg gjort karriere som stemmeskodespelar, og ho har dubba ei rekkje rollar i teiknefilmar og tv-seriar. Blant anna hadde ho stemmen til Prinsesse Anna i den finske versjonen av Disney-filmen Frost.
Aalto har òg sunge duett og halde konsertar med ei rekkje kjende artistar som Adam Lambert, Andrea Bocelli, José Carreras og pianisten Robert Wells. Ho har òg gjeve ut fem album på sitt eige plateselskap Yume Records.
Aalto er ope lesbisk og forlova med Meri Sopanen, som også er manageren hennar. .
Boz Burrell
Raymond «Boz» Burrell var ein engelsk musikar. Han var opphavleg songar, men er mest kjend som bassist i rockebanda King Crimson og Bad Company.
I midten av 1960-åra song Burrell i sitt eige band, og gav seinare på tiåret ut solosinglar som vokalist, akkompagnert av Ritchie Blackmore, Ian Paice og Jon Lord, som seinare danna Deep Purple. Tidleg i 1970-åra vart han medlem av King Crimson som vokalist. Då bandet ikkje fann ein høvande bassist, fekk Burrell opplæring på instrumentet av gitarist Robert Fripp. Han spelte inn Islands (1971) med bandet og er òg å høyre på konsertalbumet Earthbound. Burrell syng òg på Centipede-albumet Septober Energy (1971).
I 1973 danna Burrell bandet Snape med medlemmar av King Crimson og Alexis Korner og vart så første bassisten i rockebandet Bad Company,. Burrell vart verande med bandet fram til 1999. Sidan har Burrell arbeidd med Tam White og Zoot Money's Big Roll Band. Han døydde av eit hjarteattakk i Spania den 21. september 2006, 60 år gammal.
Engelberger Rotstock
Engelberger Rotstock er eit fjell i Urner Alpane. Det ligg i nærleiken av Engelberg i Sveits.
Grace Rocks
Grace Rocks er nokre markante klippeframspring som ligg ved sørsida av munningen av Apfelbreen ved samløpet med Scottbreen i Antarktis. Dei vart kartlagte frå flyfoto tekne av U.S. Navy Operasjon Highjump i 1946–47 og vart namngjeven av Advisory Committee on Antarctic Names etter løytnant Philip J. Grace i U.S. Navy som var ein pilot med U.S. Navy Operasjon Windmill i 1947–48, som assisterte i operasjonane som førte til at det vart oppretta astronomiske kontrollstasjonar frå Wilhelm II Coast til Budd Coast.
Golijska Moravica
Golijska Moravica eller berre Moravica (serbisk Голијска Моравица eller Моравица) er ei elv vest i Serbia. Med ei lengd på 98 km, han er den lengste kjeldeelva til Zapadna Morava og dannar i lag med Đetinja elva Velika Morava. Namnet tyder vesle Morava på serbisk.
Golijska Moravica spring ut frå vestsida av fjellet Golija og renn nordover gjennom regionen Stari Vlah. Området elva renn gjennom er tynt folkesett, men det ligg fleire grender langs elva, ofte samla i grupper.
Golijska Morava renn så gjennom Ivanjica-senkinga mellom fjella Čemerno i aust og Mučanj i vest. Ved enden av senkinga renn elva forbi klosteret Sveti Arhanđeli. Vidare renn elva gjennom Arilje-senkinga, mellom fjella Golubac i aust og Blagaja i vest. Her mottar ho den største sideelva si, Rzav. Den siste delen av elva renn over Tašti-sletta, mellom fjella Blagaja, Krstac og Crnokosa. Nær landsbyen Pilatovići renn Golijska Morava saman med Đetinja og dei dannar Zapadna Morava, den lengre kjeldeelva til Velika Morava.
Golijska Moravica drenerer eit område på 1486 km² og høyrer til nedslagsfeltet til Svartehavet. Kraftpotensialet i elva er ikkje utbygd.
Frank Strandli
Frank Strandli er ein norsk tidlegare fotballspelar frå Kristiansand. Han var angrepsspelar for mellom andre IK Start, SK Brann og Lillestrøm SK. Elles aktiv i England, Hellas og Danmark. Perioden 1992–99 aksla han den norske landslagstrøya 24 gongar.
Klubbspel
Strandli debuterte for Start i 1989. I januar 1993 vart han overført til Leeds United. Etter eit mislukka opphald i England var han frå våren 1994 Brann-spelar. To år seinare byrja han spele for Lillestrøm SK. Hausten 1997 skreiv han kontrakt med Panathinaikos, samstundes byrja Erik Mykland å spele for den greske klubben. Våren 1999 vart Strandli Aalborg-spelar, saman med Ståle Solbakken vart han seriemeister med klubben i juni 1999. Strandli vart alvorleg skadd, men kom kortvarig tilbake i 2001 før han måtte legge opp.
Landslagsspel
Strandli deltok i 24 av Noregs landskampar i tida frå 7. januar 1992 til 22. januar 1999. I 1996 og 97 kom han, som den einaste, på bana i samtlege 8 kvalifiseringskampane til VM i fotball 1998. 25. februar 1998 skåra han sitt tredje og siste landskampmål då Noreg og Frankrike spelte uavgjort 3–3 i Marseille. Strandli kom likevel ikkje med i troppa til verdsmeisterskapen.
Ulsterfrakk
Ulsterfrakk eller berre ulster (frå engelsk ulster [overcoat], etter den nordirske provinsen Ulster) viser til ein lang og vid frakk av grovt ulltøy, ofte utstyrt med belte.
Plagget har utgangspunkt i ein viktoriansk yterrfrakk med ein kort kappe på. Etter edvardiansk tid forsvann kappen.
Drymalía
Drymalía (gresk Δρυμαλία) er ein tidlegare kommune aust på øya Náxos i øygruppa Kykladane i periferien Dei sørlege egeiske øyane i Hellas. Drymalía inngår frå 2011 som ei kommunaleining i kommunen Náxos og dei små Kykladane i periferieininga Náxos.
Bad Kissingen
Bad Kissingen er ein større krinsby som ligg nordvest i den tyske delstaten Bayern, nær grensa til Hessen. Byen ligg ved elva Fränkische Saale sør for Rhön-fjella, og er kjend som ein kurbadby. Han har rundt 20 000 innbyggjarar. Han høyrer til i Regierungsbezirk Unterfranken og er hovudsete i Landkreis Bad Kissingen
Byen er kjend for sine helsebringande kjelder, som blei påviste i år 823. Kissingen blei omtala som by fyrste gong i 1279.
Dogwatch Saddle
Dogwatch Saddle er eit snødekt skard mellom Mount Brøgger og Mount Morrison, frå Bensonbreen til Clevelandbreen i Prince Albert Mountains i Victoria Land. Ei feltgruppe frå New Zealand Antarctic Research Programme overnatta på skardet i januar 1990. Namnet er til minne om nattetimane dei låg på denne staden.
Bad Kissingen
Rikskanslar Otto von Bismarck var ein dei meir prominente gjestane ved kurbadet, og han vitja byen fleire gonger (sjå Kissingen-diktatet). I dag har Kissingen difor eit Bismarck-museum.
Bad Kissingen er og kjend for sin årlege musikkfestival Bad Kissinger Sommar.
Lobotomi
Lobotomi, òg kalla frontal lobotomi eller leukotomi, er eit kirurgisk inngrep som går ut på å skjera over den kvite substansen i pannelappane i hjernen slik at ein bryt samband mellom hjernebarken og hypothalamus og thalamus.
Operasjonen er ei form for psykokirurgi som blei brukt i samband med psykiske lidingar, tvangsnevrosar og uuthaldelege smerter. Metoden var mykje brukt på 1940- og 1950-talet, men hadde særs negative effektar for personlegdom og kjensleliv, og blei etterkvart fasa ut til fordel for andre behandlingar. I dag blir det nokre stader laga avgrensa lesjonar i visse hjerneområde i nokre få tilhøve om behandling med medikament ikkje fører fram.
Historie
Lobotomi (av gresk λοβός, lobos, 'lapp' og τομή, tomē, 'skjera') blei utvikla av den portugisiske nevrologen Egaz Moniz. I 1949 fekk han Nobelprisen i medisin for behandlingsmetoden.
Norden
Det var overlegen ved Gaustad sjukehus som fyrst innførte lobotomi i Norden, i november 1941. På denne tida var ikkje nevroleptika i vanleg bruk, og mange psykiatarar meinte at inngrepet hadde positive verknadar. Ein del av dei tok likevel avstand frå inngrepet.
«Den skandinaviske psykiatrikongressen i København i 1946 åpenbarte hvilken ansvarsløshet og uhyggelige sjansespill lobotomi var. Der ble det redegjort for følelsesmessig avstumpning, tap av evne til å drømme, sette seg fjerne mål, fantasere, planlegge,» skreiv psykolog Joar Tranøy og styreleiaren i Informasjonssenteret Hieronimus, Arve Kirkevik i 2018.
Edward Witten
Edward Witten er ein jødisk-amerikansk fysikar og matematikar.
Witten har særleg medverka til å setje lys på samspelet mellom fysikk og matematikk. Ved å kombinere intuisjonen sin innanfor fysikk med avanserte matematiske omgrep har han kome fram til nye resultat som igjen har danna grunnlag for bevis konstruert av andre. Bidraga hans til fysikken er særleg basert på kvantefeltteori og har ofte relevans for elementærpartikkelfysikk og kosmologi, medan det innan matematikk ofte dreier seg om omgrep av geometrisk og topologisk natur. Han vert saman med mellom andre J. Schwartz og M. Green rekna som ein av dei fremste på såkalla strengeteori.
Han vart professor ved Institute for Advanced Study i Princeton i USA. Witten har fått mange priser for forskinga si. I 1990 delte han Fieldsmedaljen med V. Jones, V. Drinfeld og S. Mori.
Jones Rocks
Jones Rocks er nokre klippeframspring på kysten 7 km sørvest for Avalanche Rocks på austsida av Bay of Winds. Han vart oppdaga av Den australasiatiske antarktisekspedisjonen i 1911–14, under Mawson og vart namngjeven av han etter dr. S.E. Jones, ein militærlege på ekspedisjonen.
Harald Torfinn Thune
Harald Torfinn Thune frå Sygnefest i Gulen kommune er konstituert fylkesmann i Rogaland.
Thune gjekk realskule på Balestrand og gymnas i Sogndal. Han tok vidare juristutdanning ved Universitetet i Bergen.
Fylkesmann
Thune vart fyrst fungerande fylkesmann i Rogaland i oktober 2007 i samband med at den konstituerte fylkesmannen, Tora Aasland vart utnemnd til minister for forsking og høgare utdanning med umiddelbar verknad. Thune vart likevel konstituert fylkesmann frå desember 2007.
Thune er gift og har tre born.
Fylkesveg 410 i Vestfold
Fylkesveg 410 i Vestfold går mellom Stangeby og Tenvik i Færder kommune. Vegen er 5,7 km lang.
Karmel i Har Hebron
Karmel (hebraisk skrift כרמל) er ei israelsk busetjing søraust i Har Hebron-området på den okkuperte Vestbreidda, like ved den palestinske landsbyen Umm al-Kheir. Han er underlagt Har Hebron regionale kommune og er tilknytt Amana-rørsla. Moshaven vart grunnlagd i 1980, som ei militær Nahal-busetjing, og vart sivilisert i 1981. I dag bur det kring 70 familiar her.
Namnet Karmel vart valt fordi moshaven ligg nær den bibelske Karmel (Josva 15:55), heimstaden til Nabal. Karmel er nemnt i 1 Samuel 25:2 som heimstaden til Nabal.
The Loner
Historie
«The Loner» vart skriven medan Buffalo Springfield song på siste verset. Ein trur at songen vart skriven om Stephen Stills (som sjølv spelte inn songen i 1976 på albumet hans Illegal Stills).
Songen vart spelt inn med det tidlegare Springfield-medlemmen Jim Messina (bass) og George Grantham (trommer) (dei var ikkje nemnde på plateomslaget), og var den første songen til Young som vart produsert av David Briggs, som Young samarbeidde med fram til Briggs døydde i 1995. Strykarane vart arrangerte av David Blumberg, som Young møtte via Briggs. Young sin gitar er i dobbel dropp-D-stemming; «psyko gitarstøy» vart i følgje Briggs laga ved å spele gitaren gjennom ein Leslie-høgtalar. Teksten er prega av redsel og desorientering og vert sungen frå synspunktet til ein «urørleg hovudperson» som «er vitne til merkverdige visuelle syn».
Songen vart raskt rosa, til dømes i albummeldinga i Rolling Stone: «'The Loner' er ein moderne sørgjesong som har ei fin blanding av gitaren til Neil og strykarar på ein ikkje-påtrengande måte, som let den balanserte ishakkevokalen til Young hakke laus på lyttaren.» Songen vert framleis spelt på konsertane til Young. Stephen Stills har òg spelt songen på scenen både med og utan Young.
Andre versjonar
«The Loner» er blitt spelt av andre artistar:
Kissingen-diktatet
Kissingen-diktatet var eit diplomatisk aktstykke om Balkankrisa, skriven av Otto von Bismarck den 15. juni 1877 i Bad Kissingen. Stykket skildrar viktige prinsipp for Bismarck sin utanrikspolitikk.
Bismarck var uroa av fara for ein anti-tysk koalisjon, og skisserte ein ideell målsetjing om å kjempe for «… ikkje ytterlegare landerobringar, men ein politisk totalsituasjon der alle makter utanom Frankrike treng oss, og der dei gjennom sine relasjonar til kvarandre, i den grad det er mogleg, kan avstå frå å inngå koalisjonar mot oss.»
Diktatet inneheldt konseptet for Bismarck sitt diplomatiske program, som seinare blei ein del av røyndomen i tysk alliansepolitikk. Målet var å trygge den preussisk-tyske staten si utanrikspolitiske stilling, ut frå ei realistisk innsikt i dei internasjonale styrkeforhalda.
Termoosmose
Termoosmose er osmose som skuldast skilnad i temperatur mellom to væsker som er skilt av ei porøs hinne.
Sigrid Bonde Tusvik
Sigrid Bonde Tusvik er ein norsk komikar og forfattar.
Familie
Ho er oppvaksen på Nordstrand som dotter av lærebokforfattaren Elin Bonde og Sverre Tusvik, som var redaktør i Samlaget. Tusvik er gift med Martin Jøndahl.
Fylkesveg 415 i Vestfold
Fylkesveg 415 i Vestfold går mellom Engås og Agerup i Færder kommune. Vegen er 5,5 km lang.
Sigrid Bonde Tusvik
Jobb
Tusvik har sidan 2003 jobba med stand up-komikk. Ho var med i undergrunnshowet Blymandag der òg Else Kåss Furuseth, Henrik Thodesen, Odd-Magnus Williamson, Martin Beyer-Olsen og Morten Ramm var med. Dette har vore sett på som forløparen til TV-programmet Torsdag kveld fra Nydalen.
Podcast
11. oktober 2012 starta ho saman med komikarvenninna Lisa Tønne podcastprogrammet Tusvik & Tønne som dei skildrar slik: «Sigrid og Lisa er to altfor frittalende komikere. Ett sted må de få lov til å tømme seg, det er blitt til Tusvik & Tønnes podcast»
Podcasten har fått kritikk for å hengja ut einskildmenneske, utan å måtta forhalda seg til Vær Varsom-plakaten, som redaktørstyrte medium følgjer.
Mamma
Hausten 2013 viste TV 2 Sigrid blir mamma, ein dokumentar i fire delar om Tusviks tid som gravid og spebarnsmor.
Ho fekk to prisar under Komiprisen 2015: prisen for årets kvinnelege scenekomiker for Mot i brøsta og publikumsprisen for årets morosamaste saman med Lisa Tønne. Ho var òg nominert i klassene årets kvinnelege TV-komiker og årets stand-up komiker.
I 2015 hadde Tusvik og Tønne både eit eige talkshow på TV 2 og show på Latter i Oslo kalla Tusvik og Tønne skammer seg. 2017 og 2018 opptredde ho med Tusvik & Tønne - På oppdragelsesreise.
Entdeckungsfels
Entdeckungsfels (eller Roccia della Scoperta) er ein mindre topp vest for høgfjellsskardet Lysjoch i Wallis-Alpane i Sveits like ved grensa til Italia, mellom Liskamm og Ludwigshöhe. På grunn av den vesle primærfaktoren vert han ikkje alltid rekna med i lista over fjell over 4 000 meter.
Termografi
For undersøkingar av langbølgja infraraudstråling (over 1,5 μm) nyttar ein elektronisk registrering. Resultata kjem fram på ein skjerm. Sonar med ulik temperatur attgjevast som ulike fargar eller fargenyansar, og ein kan skjelne temperaturskilnader på brøkdelar av ei grad. Med det kan ein «sjå» personar i fullt mørke, ut frå den varmeutstrålinga personen gjev.
Teknikken har, omfram i industrien, fått utstrakt bruksområde, òg i medisinsk samanheng, til dømes ved gransking av blodomlaupet i ekstremitetane og til undersøking av brystkreft.
Termografisk kopiering er ein fotografisk kopieringsmetode der varmestråling blir kasta tilbake frå mørke felt på ljos bakgrunn (bokstavar, strekteikningar) og blir fanga opp på spesielt kopieringspapir der det blir starta ein fotografisk prosess.
Diskografien til Suzi Quatro
Dette er ein oversikt over diskografien til den amerikanske musikaren Suzi Quatro.
Possession Rocks
Possession Rocks er to små klippeframspring like aust for Northcliffebreen, som dei stikk 160 meter opp av. Dei vart oppdaga av den austlege sledegruppa leia av Frank Wild under Den australasiatiske antarktisekspedisjonen i 1911–14 og fekk dette namnet etter ein seremoni i desember 1912 der området vart gjort krav på for Den britiske krona.
Douglas Gap
Douglas Gap er ei isbre-fylt skard, 1,5 nautiske mil (3 km) breitt, mellom Hedgpeth Heights og Quam Heights i Anare Mountains i Victoria Land. Det vart kartlagd av US Geological Survey frå landmålingar og flyfoto tekne av U.S. Navy, 1960–63, og vart namngjeven av Advisory Committee on Antarctic Names etter Donald S. Douglas, ein biolog i US Antarctic Research Program ved Hallett-stasjonen, 1959–60 og 1960–61.
Edwin Herbert Land
Edwin Herbert Land var ein amerikansk fysikar og oppfinnar. I 1937 grunnla han Polaroid Corporation og leia selskapet fram til 1982.
Frå 1981 var han president og forskingssjef ved Rowland Institute for Science og han var professor ved Massachusetts Institute of Technology frå 1956. Land utvikla ein metode for framstilling av polarisatorar for lys i form av store plater kalla polaroidark. Han viste at dette kunne nyttast i solbriller, frontglas på bilar. lyskastarar, tredimensjonal film og anna.
I 1947 presenterte han eit nytt kamera, eit polaroidkamera kalla eit Land-kamera, der den fotografiske framstillinga føregjekk i sjølve kameraet like etter at filmen var eksponert, og biletet kunne takast ut etter kring eitt minutt. Seinare vart i laboratoriet hans òg utvikla fargefilm for bruk i polaroidkamera.
Fylkesveg 420 i Vestfold
Fylkesveg 420 i Vestfold går mellom Borgheim og Rubberød i Færder kommune. Vegen er 2,8 km lang.
Foggy Pass
Foggy Pass er eit pass som går frå nordaust til sørvest mellom Leitch Massif i nord og West Quartzite Range og East Quartzite Range i sør i Concord Mountains i Antarktis. Det vart namngjeve av New Zealand Antarctic Place-Names Committee i 1983 etter forslag frå geologen M.G. Laird på grunn av vêrtilhøva dei møtte i området.
Gul trompetsopp
Gul trompetsopp (Craterellus lutescens) er ein sopp i slekta trompetsoppar i kantarellfamilien. Han er òg kjend som gul trompetkantarell, i og med at han tidlegare vart rekna som medlem av slekta kantarellar. Craterellus xanthopus, Cantherellus lutescens og Cantherellus xanthopus er synonym til det gjeldande vitskaplege namnet.
Skildring
Hatten kan vera mørk, nesten svart. Under hatten er det tydelege ribber som går nedover på stilken. Som regel er dei glatta nesten heilt ut nærast stilken. Stilken er hol og lysande gul, nesten over i ein lys oransjetone. Det er ikkje noko skilje i fargen på stilken og undersida av hatten.
Forvekslingsfare
Gul trompetsopp er nærskyldt med traktkantarell, og blir ofte forveksla med han. Dette har likevel lita praktisk tyding. Til liks med traktkantarell har han vorte forveksla med den dødeleg giftige spiss giftslørsopp, då desse kan veksa i same miljø. Soppane kan ha same storleik og omtrent same farge på hatten, men liknar elles lite. Problemet er at giftslørsoppen kan veksa inne i klynger av gule trompetsoppar. Ein fornuftig forholdsregel er å ikkje plukka dei buntevis, men forsikra seg om at ein ikkje plukkar nokon andre soppar enn den ein er ute etter. Skulla ein vera i tvil kan ein sjå etter ribbene ein forventar å finna under hatten på trompetsoppar, viss dei manglar er det ikkje gul trompetsopp.
Utbreiing
Gul trompetsopp veks gjerne gruppevis. I gode soppår kan ein finna dei i store mengder på mindre område. Dei finst oftast i barskog, gjerne vanskeleg tilgjengeleg under einebærbuskar. Han er ein av få soppar ein kan finna ved myrkantar, gjerne med or eller bjørkekratt.
Bruk
Gul trompetsopp er ein svært god matsopp, i klasse med traktkantarell og vanleg kantarell. Han eignar seg særs godt til tørking. Han kan òg frysast eller hermetiserast.
Ingvald Jaklin
Ingvald Johannes Jaklin var ein norsk pressemann og politikar frå Lyngen. Han representerte Arbeidarpartiet på Stortinget i perioden 1950-61.
Jaklin var son til ein fiskar, og var sjølv fiskar frå 1910 til 1918. Frå 1919 arbeidde han som journalist og forretningsførar i avisa Nordlys, til han i 1925 tok til på ei førtiårig karriere som redaktør i avisa. Han var redaktør i Nordlys i tida 1924-40 og på ny 1945-65. Under verdskrigen var han 1944-45 utskriven kaptein/informasjonsoffiser i det norske reservepolitiet i Sverige.
Jaklin hadde lokale verv i AUF og Arbeidarpartiet i mellomkrigstida. Han var medlem av Tromsø bystyre og formannskap frå 1926 til 1963, ordførar 1946-53. Frå 1922 til 1946 var han også medlem av skulestyret i Tromsø.
Jaklin hadde ei rad styreverv. Han var formann i Tromsø lysverk 1932-40 og 1945-48, og styreformann i A/S Bardufoss kraftlag 1947-1966 og åra 1953-66 styremedlem i Noregs Bank si avdeling i Tromsø. Og etter verdskrigen vart han utnemnd til medlem i Forsvarskommisjonen av 1946.
I Tromsø er Ingvald Jaklins plass kalla opp etter han, og i 1999 vart ei byste av han avduka i same byen.
Bojar
Bojarar var berre underlagt den herskande storfyrsten i riket. Dei fanst i Kievriket og seinare i Russland og Litauen (tilsvarande dagens Ukraina, Kviterussland, europeisk Russland og Litauen) frå 900- til 1600-talet. Tittelen blei òg nytta i Bulgaria, Serbia, Valakia og Moldavia. Bojarane utgjorde det herskande sjiktet av store godseigarar. Bojardumaen eller rådet av bojarar hadde ei viss makt i Moskva-staten (1480–1689), men tapte mykje av dette under Ivan den grusame. Dumaen blei avskaffa i 1711 av Peter den store.
Dei russiske bojarane blir tradisjonelt delte inn i tre kategoriar:
Fylkesveg 422 i Vestfold
Fylkesveg 422 i Vestfold går mellom Bergan og Knarberg i Færder kommune. Vegen er 875 meter lang.
Arve Seland
Leif Arve Seland er ein norsk tidlegare fotballspelar frå Fevik i Aust-Agder. Seland var ein angrepsspelar med fart som sin beste eigenskap.
Klubbspel
Seland seriedebuterte med sjettedivisjons-laget Express. 1981-83 spelte han for FK Jerv i 3. divisjon. Frå 1984 var han IK Start-spelar, med sine 12 mål toppskårar i 1. divisjon 1986. Langvarig skadd frå 1987, var aldri sidan i nærleiken av tidlegare toppnivå. Aktiv 1992-94 i Øyestad IL på nivå 3 og 4 i seriesystemet, til sist 1995-96 i Tveit IL.
Carl Viggo Lange
Carl Viggo Manthey Lange var ein norsk lege og politikar som var stortingsrepresentant frå trønderbyane for Arbeidarpartiet i perioden 1950-53. Fredprisvinnar Christian Lous Lange var far hans, medan politikaren Halvard Lange og skulemannen August Lange var brørne hans.
Arve Seland
Landslagsspel
Seland fekk sin debut i OL-turneringa 1984. Han deltok i Boston alle tre OL-kampane til Noreg. 20. desember 1984 vart han matchvinnar då Noreg slo Egypt 1–0 i Ismailia, hans einaste landslagsmål. Han spelte sin 12 og siste landskamp då Noreg vann med 2–0 over Frankrike i ein kvalifiseringskamp til EM i fotball 1988.
Carl Viggo Lange
Carl Lange tok examen artium i 1922 og vart cand.med. i 1929. Han var privatpraktiserande lege i Oslo 1930-34 og i Trondheim frå 1934, til han frå 1946 var helseinspektør i byen. I 1955 flytta han til Kristiansand og arbeidde som distriktslege i Oddernes til han perioden 1964-74 var fylkeslege i Vest-Agder.
Den 9. mars 1942 vart Lange arrestert i Trondheim og sat sidan i fangenskap i Falstad leir til dess Tyskland kapitulerte i mai 1945. I Falstad leir gjorde han ein stor innsats som lege for medfangane.
Lange var medlem av bystyret i Trondheim frå 1945 til han flytta i 1955. Han var stortingsrepresentant 1950-53 for kjøpstadene i Sør-Trøndelag og Nord-Trøndelag fylke; Trondheim og Levanger. På Stortinget var medlem i Sosialkomiteen. Med omskipinga til fylkesvise krinsar ved stortingsvalet 1953 nådde ikkje Lange høgt nok opp på Sør-Trøndelag Arbeidarparti si valliste til å verte attvald.
Ma'on i Har Hebron
Ma'on/P.S. Maggioni (hebraisk skrift מָעוֹן) er ei israelsk busetjing og ein moshav shitufi i Judeafjella på den okkuperte Vestbreidda, sør for Hebron og nord for Beersheba. Han er underlagt Har Hebron regionale kommune. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Historie
Busetjinga vart først grunnlagd i 1981 som ein paramilitær Nahal-utpost. Den første sivile folkesetnaden, som var medlemmar av den ortodoks, sionistiske ungdomsrørsla Bnei Akiva, slo seg ned der i 1982. Busetjinga er kalla opp etter den bibelske byen med same namn (Josva 15:55), som låg i nærleiken.
Ergischhorn
Ergischhorn er eit fjell i Wallis-Alpane i Sveits.
Kontaktleidning
Kontaktleidning, som òg vert kalla køyreleidning eller luftleidning, er ein elektrisk leidning,  vanlegvis av kopar, som er hengd opp på langs over skjenene for jarnbane eller sporvogn (trikk), og over gater i ruta for trolleybussar, for at tog som vert drive med elektrisitet, sporvogn og trolleybussar, kan få straumen tilført frå leidningen gjennom ein straumavtakar på taket. Skjenegåande køyretøy treng berre ein kontaktledning, då skjenene vert nytta som den andre leidningen, medan trolleybussar, som går på vanlege gummihjul, treng to kontaktleidningar isolerte frå kvarandre.
Kontaktleidningen for tog vert halde oppe av ei eit system av stolpar med elektrisk isolerte utliggjarar som held leidninga på rett plass over skjenegangen. Ein særskild berekabel vert nytta for å halde leidningen oppe. Då leidningen må vere stram, vert både leidningen og berekabelen halde stramme ved hjelp av eit system med hengande lodd. For å gje jamn slitasje på den skjena på straumavtakaren som tek opp straumen frå leidningen, ligg leidningen i sikksakk i høve til midtlinja i sporet, med utslag til kvar side på 30-40 centimeter.
I tunnelar kan kontaktleidningen vere erstatta av ei kontaktskjene opphengd under tunnelkvelven. Kontaktskjener er òg ofte nytta i verkstadhallar for elektriske tog, på jarnbanebruer som kan opnast for skipstrafikk, og i somme andre høve.
På T-baner er det i staden for kontaktleidning, vanlegvis ei straumskjene langsetter sporet, og straumavtakarar på boggiane på somme av vognene.
SINTEF
SINTEF er eit forskningskonsern som sel forskingsbasert kunnskap og tilhøyrande tenester basert på innsikt i teknologi, naturvitskap, medisin og samfunnsvitskap. Det fulle namnet var, inntil ei vedtektsendring i 2007, «Selskapet for industriell og teknisk forskning ved Norges tekniske høgskole». I dag er SINTEF organisasjonens fulle namn. SINTEF er Skandinavias største forskingskonsern.
SINTEF er ei ikkje-kommersiell forskingsstifting med dotterselskap. Heile overskotet blir investert i laboratorium, vitskapleg utstyr og ny forsking.
Hovudkontoret ligg i Trondheim, men konsernet har òg ca. 350 tilsette i Oslo. I tillegg har SINTEF verksemd i Bergen, Stavanger, Ålesund, Tromsø og på Raufoss, og kontor i Houston, Texas (USA), Rio de Janeiro (Brasil), og laboratorium i Hirtshals i Danmark.
Organisering
Konsernet består av stiftinga SINTEF samt forskingsakskjeselskapa MARINTEK, SINTEF Energi AS, SINTEF Fiskeri og havbruk AS og SINTEF Petroleumsforskning AS. I tillegg er SINTEF Holding etablert for å skilje aktivitet i grenseland mellom kommersiell verksemd og forsking ut frå kjerneverksemda.
SINTEF er organisert i følgjande konsernområde:
Fylkesveg 425 i Vestfold
Fylkesveg 425 i Vestfold går mellom Gipøy og Hjemseng i Færder kommune. Vegen er 2,0 km lang.
Etzel-fjellet
Etzel (1098 moh) er eit fjell i Alpane på sørsida av Zürichsjøen i kantonen Schwyz i Sveits.
Skisse
Skisse er ein enkel, foreløpig eller raskt utført plan, teikning eller utkast (kladd). Å skissera noko kan visa til å antyda hovudlinjene i ein plan eller idé i korte trekk. Det kan også visa til å rissa opp linjer som grunnlag for eit bilde, oftast med blyant eller penn. For mange kunstnarar kan det vera vanleg å samla idéar og inntrykk i ei skisseblokk.
Innan bildekunst kan ei skisse vera ein raskt utført teikning som kan vera del av planlegginga av eit meir forseggjort kunstverk som eit måleri eller ein skulptur, men kan også visa til eit raskt teikna ferdig bilde. Innan arkitektur kan ordet også brukast om den ferdige arkitektteikningen. Innan musikk er ei skisse eit forslag til ein komposisjon. Innan litteratur kan ho vera ei kortfatta skriftleg framstilling av ein situasjon eller ein rask disposisjon, og er nært i slekt med novella.
Skisser i bildekunst
Ein rask, skisseprega teikning kan antyda ei stemning eller situasjon, og er blitt mykje brukt til illustrasjonar, vitseteikningar og karikaturar.
Ei mer inngåande teikning eller øving til eit større arbeid eller til ein detalj i eit anna verk blir ofte kalla ein studie. Slike førebuande skisser og studiar til kjente kunstnarar har i ettertid ofte blitt vurdert som sjølvstendige kunstverk.
Frå og med renessansen er teikning blitt delt inn etter ferdigheitsgraden:
Khalkí på Náxos
Khalkí (gresk Χαλκί) er ein landsby på øya Náxos i øygruppa Kykladane i periferien Dei sørlege egeiske øyane i Hellas. Khalkí var hovudsete i den tidlegare kommunen Drymalía, som frå 2011 inngår som ei kommunaleining i kommunen Náxos og dei små Kykladane i periferieininga Náxos.
Fylkesveg 425
Fylkesveg 425 finst i fleire fylke i Noreg:
Fei Lian
Fei Lian, også kalla Xie Feng, er ein kinesisk vindgud. Han kan opptre som ein flygande drake, som eit fuglevesen med slangehale eller med hjortehovud og slangehale.
Guden ber med seg vinden i ein sekk og kan vera ein trøbbelmakar. Han blir halden i sjakk av den himmelske bogeskytaren Houyi (Shenyi, Yi). Ifølgje soga om Houyi brukte bogeskytaren store klede til å avleia merksemda til guden slik at han kunne klatra til heimen oppe p Taishanfjellet. Der klarte han å skyta vindguden i kneet.
Fei Lian hjelpte monsterkongen Chiyou i kampen mot Den gule keisaren. Stormen hans blei driven vekk av tørkegudinna Nuba.
I menneskeform er vindguden kjend som Feng Bo.
Ivajlo
Ivajlo (bulgarsk Ивайло) er ein landsby i kommunen Pazardzjik i provinsen Pazardzjik i Bulgaria. Ved folketeljinga i 2011 hadde busetnaden 2 841 innbyggjarar.
Chiyou
Chiyou (kinesisk skrift 蚩尤) er ein motstandar i kinesisk mytologi, somme tider framstilt som ein mann og andre gonger som eit monster med horn og eit forsterka hovud. Han er rekna som oppfinnaren av krig og rustning.
Chiyou stamma frå Shennong, ein av «dei tre opphøgde». Han var ein stammehøvding, smed, dystar og dansar. Ulike kjelder nemner han også som vond, grådig og tyrannisk.
Effektiv motstand
Effektiv motstand i ein vekselstraumkrins er forholdet mellom avlese effekt (watt) og kvadratet av avlese straum. I ein vekselstraumkrins vil den effektive motstanden auke med frekvensen, mellom anna på grunn av virvelstraumar.
Chiyou
Til slutt blei Chiyou overvunnen av Den gule keisaren. I slaget ved Zhuolu stilte monsteret med ein hær av demonar, ei tjukk skodde som skjulte sola og til sist ein storm. Ved hjelp frå dyra sine sigra keisaren over Chiyou. Ifølgje målaren Luo Ping frå Qing-dynastiet gav keisaren så ordre om å halshogga Chiyou, og det halshogde monsteret blei seinare inngravert på offerkar som åtvaring til dei som trakta etter makt og rikdom.
Linda Lillevik
Linda Trast Lillevik er ein norsk samisk bibliotekar, journalist og barnebokforfattar frå Alta. Ho har òg arbeidd med amatørrevyar som skodespelar og tekstforfattar.
Linda Trast Lilleviks barnebøker varierer i tema og uttrykk, frå dyreeventyr til sorgbearbeiding og fotodokumentar. Dei mest kjende er ein serie på tre fotobiletbøker laga saman med fotografen Kjell Ove Storvik, om Kristine, ei jente med Downs syndrom: Klart jeg kan!, Klart vi tør! og Skoleklart. Denne trilogien er omsett og utgjeven i Japan. Boka Evas reise er ein hyllest til Hurtigruta og tydinga hennar for Kyst-Noreg. Utgjevinga er på både norsk, engelsk og tysk i same utgåve. Ho har òg skrive ein biografi for barn og unge om kunstnaren Kaare Espolin Johnson (2007). Boka Skriv revytekster (2009) er ei inspirasjonsbok som gjev eit innblikk i skriveprosessen knytt til eit utval av revytekstane hennar. Hausten 2021 lanserte Lillevik si første samiske biletbok for barn, Nils på Njukčagáisá / Niillas Njukčagáissás. Denne er basert på forteljingar frå skodespelaren Nils Utsi sin barndom. Boka er utgjeven både på norsk og nordsamisk.
Linda Trast Lillevik er busett i Kabelvåg i Vågan i Nordland. Ho har fått Nordland fylkast forfattarstipend 2007 og stipend frå Norsk Revyforfattarfond 2009.
Frank Beard
Frank Lee Beard er ein USA-amerikansk trommeslagar i rockbandet ZZ Top. Beard var tidlegare i banda The Cellar Dwellers, The Hustlers, The Warlocks og American Blues før han byrja å spele med Billy Gibbons og Dusty Hill som ZZ Top.
Trass i at etternamnet hans tyder «skjegg» på norsk, er det Hill og Gibbons som har langt skjegg som varemerke.
Loving You av Elvis Presley
Loving You er det tredje studioalbumet til Elvis Presley, gjeve ut på RCA Victor Records i mono, LPM 1515, i juli 1957. Plateinnspelinga fann stad 15. til 18. januar 1957 i Paramount Pictures Scoring Stage, og 12., 13. og 19. januar og 23. og 24. februar 1957 i Radio Recorders i Hollywood. Dette var dei første innspelingane der Steve Sholes stod offisielt oppført som produsent. Albumet låg ti veker på toppen av Billboard Top Pop Albums-lista. Det hadde seld til gullplate 9. april 1968 hos Recording Industry Association of America.
Ewigschneehorn
Ewigschneehorn er eit fjell i Bern-Alpane. Det har ei høgd på 3329 meter over havet og er nær ein av dei mest isolerte stadane i Sveits.
Football Saddle
Football Saddle er eit breitt pass på 700 moh, 2 nautiske mil aust-søraust for Football Mountain på ryggen mellom Edistofjorden og Tuckerbreen i Antarktis. Fjellpasset er ei snødekt rute som kan kryssast med slede. Det finst to andre skard like aust og vest for Football Mountain som har omtrent same høgd og som er lettare å krysse til fots, men vanskelegare med slede, fordi dei er brattare og delvis har nakent fjell. Det fekk dette namnet av geolog-gruppa frå New Zealand, 1957–58, etter plasseringa nær The Football.
Loving You av Elvis Presley
Innhald
Albumet inneheld sju songar som vart skrivne for filmen Loving You frå låtskrivarar som hadde kontrakt med Elvis Presley Music og Gladys Music, forlaga som Presley og manageren hans, Colonel Tom Parker, eigde. Ein åttande song som var skriven for filmen, men ikkje brukt, «Don't Leave Me Now», var med på albumet, og ei ny innspeling var med i den nesten filmen hans, Jailhouse Rock.
RCA gav ut albumet på CD i 1988. Albumet vart gjeve ut på ny med åtte bonusspor i 1997. Alle songane var frå den same innspelinga, med tre alternative versjonar og resten frå EP-en Just For You og tre singelsider, inkludert «Tell Me Why» som vart gjeven ut først ni år seinare. Her var og ei nyinnspeling av Sun-innspelinga «When It Rains, It Really Pours», som òg vart gjeven ut i 1965 på albumet Elvis for Everyone. Den 11. januar 2005 gav Sony BMG ut albumet ijen med remastra lyd ved hjelp av DSD-teknologi med seksbonusspor. I 2006 følgde nok ei utgåve i form av ei dobbeltplate på Follow That Dream med mange bonusspor og alternative opptak.
Bonusspor på 1997- og 2005-utgåva
Loving You vart gjeven ut på Cd med dei originale 12 songane og fleire bonusspor:
Follow That Dream-utgåva frå 2006
14. februar-innspelinga 1-12. «Loving You» (HZ alle mono-versjonar)
13-34. «Loving You» (KX alle mono-versjonar)
Kursiv
Kursiv er ein måte å skriva latinske bokstavar på der bokstavane heller mot høgre og sit tettare saman enn elles. Skrifta er danna etter italienske handskrifter frå renessansen. Ho blei først teken i bruk som trykkeskrift og spreidd i Europa av Aldus Manutius. Innan typografi skil ein mellom ekte kursiv, ein skrifttype utvikla for å skriva i kursiv, og rette bokstavar som er skråstilte elektronisk.
Kursiv var ein handskrifttype som utvikla seg i Italia parallelt med antikvaskrift. Denne typen var raskare å skriva og bokstavane tok mindre plass enn rett skrift. To skrifttradisjonar fekk særleg stor tyding for seinare trykt kursiv: Humanistisk kursivskrift og paveleg kanselliskrift. Humanistisk kursiv frå kanselliet til Petrarca var utgangspunkt for Francesco Griffo, som skar typane i aldinsk kursiv for Aldus Manutius. Kanselliskrift (cancelleresca) blei utvikla av Ludovico Arrighi til det pavelege kanselliet. Ho blei brukt av skrivemeistrar som Giovanni Palatino og Antonio Blado, og blei også brukt som utgangspunkt for trykt kursiv i Europa.
Opphavleg trykte ein heile bøker i kursiv. På 1500-talet tok ein i bruk kursiv og antikvaskrift i same bok, men først i fråskilde delar av boka. Etterkvart brukte ein dei også i same tekst, før kursiv fekk sin noverande rolle som framhevande skrift. Kursive versalar (store bokstavar) blei utvikla i 1524; før dette hadde ein brukt rette versalar framfor kursive minusklar.
Meine Liebe will ich dir geben
«Meine Liebe will ich dir geben» er ein singel av Edina Pop, gjeven ut i 1972. Songen er skriven av Fred Weyrich og Ralph Siegel.
Ein Lied für Edinburgh
«Meine Liebe will ich dir geben» deltok i Ein Lied für Edinburgh, den vesttyske uttakinga til Eurovision Song Contest 1971 i Edinburgh i Irland. Bidraget vart framført på tysk av Edina Pop, og enda på ein tredelt sjetteplass med 27 poeng. Bidraget gjekk ikkje vidare til den andre røysterunda.
Emmanuel Petit
Emmanuel Laurent Petit er ein fransk tidlegare fotballsspelar frå Dieppe som vart verdsmeister 1998 og europameister 2000 med Frankrike.
Klubbspel
Petit var forsvarspelar i AS Monaco frå 1989 til 1997. Han var med å vinne den franske cupfinalen i 1991 og vart så seriemeister i sin siste sesong med klubben. Sommaren 1997 vart han overført til London-klubben Arsenal FC, som då vart trena av Arsène Wenger, hans tidlegare sjef i Monaco.
I Arsenal vart Petit omskulert til defensiv midtbanespelar, ein posisjon han hadde resten av karrieren. I sin fyrste sesong hos Arsenal var han med på å vinne dobbelt, då laget gjekk til topps i både Premier League og FA-cupen. Etter tre år i Arsenal flytta han til FC Barcelona, der han hadde ein suksessfattig sesong. Allereie sommaren 2001 var han tilbake i London, men då hos byrivalen Chelsea FC. Han vart etter kvart benkeslitar og la opp i 2004.
Landslagsspel
Petit deltok i verdsmeisterskapane i fotball 1998 og 2002, og i europameisterskapen 2002. Under verdsmeisterskapen 1998 på heimebane var han ein av dei store profilane på det franske landslaget som tok landets fyrste VM-tittel. Han skåra då sigersmålet i gruppespel-kampen mot Danmark, og i VM-finalen mot Brasil signerte han den siste målet i kampen, 3-0-målet. I tida 1990-2003 aksla Petit den franske landslagdrakta 63 gongar, og skåra seks mål.
Irokesiske språk
Irokesiske språk er ein nordamerikansk språkfamilie som mellom anna cherokesisk, mohawk og det utdøydde mingospråket høyrer til.
Språkfamilien består av 9 språk, i tillegg til åtte eller fleires språk som vart snakka ved tida for kontakt med europearane. Cirka halvdelen av språka i familien har altså døydd ut etter at europearane kom til Nord-Amerika.
Inndeling
Språkfamilien kan delast i to greiner: Sørirokesisk, som består av cherokesisk, og nordirokesisk, som består av seneca, cayuga, onondaga, oneida, mohawk, wendat (huron), wyandot (petun), og tuscarora. Den indre inndelinga av nordirokesisk er omstridd (sjå Julian 2010, Schillaci m.f. op.cit.), men alle er samd om å gruppere oneida og mohawk i lag.
Schillaci har følgjande inndeling, der hovudgruppene er ordna frå nord til sør, og undergruppene frå aust til vest:
Grammatiske særtrekk
Dei irokesiske språka markerer grammatiske relasjonar på verbet, som kongruerer med subjektet og objektet i person og numerus, til skilnad frå t.d. indoeuropeiske språk, der grammatiske relasjonar blir markert med kasus på substantiva. Substantivmorfologien i dei irokesiske språka er enkel.
Cupvinnarcupfinalen i fotball 1987
Cupvinnarcupfinalen i fotball 1987 fann stad på Olympiakó-stadion i Athen 13. mai 1987, framfor 35 107 tilskodarar. Ajax frå Amsterdam vann finalen, den 27. i sitt slag, med 1-0 over Lokomotive Leipzig.
Kampen
Marco van Basten vart matchvinnar med si skåring i det 20. minutt.
Laga
Ajax sitt vinnarlag var: Stanley Menzo, Sonny Silooy, Frank Verlaat, Jan Wouters, Peter Boeve, Arnold Mühren (kaptein), Frank Rijkaard, Aron Winter, John van 't Schip, Marco van Basten og Rob Witschge. Dennis Bergkamp tok over for Witschge i det 66. minutt og Arnold Scholten for Mühren i det 83. minutt.
Lokomotive Leipzig stilte med: René Müller (kaptein), Ronald Kreer, Matthias Lindner, Frank Baum, Uwe Zötzsche, Heiko Scholz, Uwe Bredow, Frank Edmond, Matthias Liebers, Hans Richter og Olaf Marschall. I den andre omgangen vart Edmond og Liebers bytta ut etter 54 og 75 minuttars spel, inn kom fyrst Hans-Jörg Leitzke og sidan Dieter Kühn.
Tríkorfo i Messinía
Tríkorfo (gresk Τρίκορφο) er ein landsby og tidlegare kommune i periferieininga Messinía i periferien Peloponnes i Hellas. Tríkorfo inngår frå 2011 som ei kommunaleining i kommunen Messíni.
Ved folketeljinga i 2011 hadde kommunaleininga Tríkorfo 706 innbyggjarar, medan tettstaden med same namn hadde 361 innbyggjarar.
22. serierunde i Tippeligaen 2000
'''Den 22. runden i Tippeligaen 2000''' vart gjennomført med to kampar laurdag 9. september og fem kampar sundag 10. september. Rosenborg tapte den andre kampen sin på rad, 2-0 borte mot Tromsø. Viking slo Bodø/Glimt 2-1 borte og forsterka andreplassen sin, og korta ned luka til Rosenborg til seks poeng. Då Brann tapte 3-2 borte mot Moss, rykka dei ned på fjerdeplassen medan Stabæk med 2-0-siger over Haugesund gjekk opp på bronseplassen. Start vann den andre kampen sin på rad, 1-0 heime mot Odd, og gjekk dermed forbi Haugesund og opp i ryggen på Vålerenga på kvalikplassen, som tapte 5-1 heime mot Molde. Bryne, som lenge hadde lagt under nedrykkstreken, vann 4-2 heime mot Lillestrøm og fekk ei luke på fire poeng ned til Vålerenga.
Bredtvet kompetansesenter
Bredtvet kompetansesenter er eit landsdekkande spesialpedagogisk senter som ligg på Bredtvet i Oslo. Senteret er ein del av Statped og arbeider med barn og vaksne med store spesifikke språk- og talevanskar.
Fagmiljøet ved senteret er tverrfagleg samansett med kompetanse innan ulike felt som dysleksi, taleflytvanskar (stamming og løpsk tale), afasi, stemmevanskar, leppe-kjeve-ganespalte (LKG), strupe- og munnholeopererte, dysartri (talevanskar av nevrologisk opphav) og spesifikke språkvanskar hjå barn.
Senteret ligg like ved Torshov kompetansesenter. Det held til i den tidlegare Spesialskole for talehemmede, utforma av arkitekt P.A.M. Melbye og bygd i 1964-66.
Gruža
Gruža (serbisk Гружа) er ei elv sentralt i Serbia med ei lengd på 77 km. Ho er ei sideelv til Zapadna Morava frå venstre.
Gruža spring ut frå fjellet Rudnik, nordaust for byen Gornji Milanovac og munnar ut i Zapadna Morava nær landsbyen Čukojevac.
Gruža drenerer eit område på 622 km² og nedslagsfeltet høyrer til Svartehavet.
Termosflaske
Termosflask vart oppfunnen av den skotske fysikaren sir James Dewar i 1901. Namnet kjem av Thermos, som er ein produsent av termosflasker. Denne produsenten var ein gong i tida så dominant på marknaden at produktet vart synonymt med fabrikatet. Selskapet er framleis innehavar av figurmerke der ordet thermos inngår.
Det engelske namnet Dewar flask syner til på oppfinnaren.
Den gode isolasjonsevna kjem av flaska har doble veggar med vakuum imellom. Sidan det er vakuum mellom veggane finst det ingen materie som kan leie varme. Tidlegare var ho laga av glas. Ho er kjenslevar for støyt, og flaska kunne øydeleggast om ho fekk ein støyt. I løpet av 1980-åra vart det vanleg med «uknuselege» termosar med flaske av rustfritt stål. Mattermoser har større kork, slik at innhaldet er betre tilgjengeleg. Tidlegare var korken til termosen laget av kork. Nå framstillast han vanlegvis av plast, med ein ventil som gjør det mogeleg å skjenke frå termosen uten at ein treng å skru av korken. Slike konstruksjonar er som regel vanskelege å gjere reine.
På midten av 1900-talet kom termo(s)kanner eller TV-kanner som i prinsippet er ein termos med hank og tut.
Abolinknausen
Abolinknausen er eit stort klippeframspring som ligg 1,5 km vest for nordenden av Vindegga i Liebknechtfjella i Humboldtfjella i Dronning Maud Land. Det vart oppdaga og kartlagt frå flyfoto av Den tredje tyske antarktisekspedisjonen i 1938–39 og vart kartlagt frå flyfoto og landmålingar av Den sjette norske antarktisekspedisjonen i 1956–60. Den sovjetiske antarktisekspedisjonen kartla det på ny i 1960–61 og kalla ho opp etter den sovjetiske botanikar R.I. Abolin.
The Prelude Implicit
The Prelude Implicit er det femtande studioalbumet til det amerikanske progressive rockebandet Kansas, gjeve ut i september 2016. Det var det tredje studioalbumet deira utan det opphavleg medlemmet, vokalisten og klavarspelaren Steve Walsh, som trekte seg frå bandet i 2014. Det er det første albumet med solovokalisten og klaverspelaren Ronnie Platt, klaverspelaren David Manion og gitaristen Zak Rizvi, som starta som medprodusent og låtskrivar, før han vart fulltidsmedlem av bandet.
Bakgrunn
Det var det første Kansas-albumet sidan Somewhere to Elsewhere i 2000 og markerte den lengste perioden mellom to studioalbum av Kansas. Det opphavlege medlemmet Kerry Livgren, som var komen attende til bandet for det førre albumet, hadde slutta igjen og lete Steve Walsh vere den einaste låtskrivaren att i bandet. Då han var motvillig til å gje nye songar til bandet, gjorde at dei stod på bar bakke. Medan gruppa fortsete å gje ut samlealbum og konsertalbum, vart Native Window skipa som eit sideprosjekt av Ehart, Greer, Ragsdale og Williams som ønskte å spele inn nye songar på eiga hand. Då Walsh slutta i 204 kom Platt og Manion inn i bandet.
Fry Saddle
Fry Saddle er eit lite, isdekt skard ved toppen av Frybreen, kring 6,5 km vest-sørvest for Mount Douglas i Victoria Land i Antarktis. Det vart oppdaga i 1957 av den nordlege landmålingsgruppa frå New Zealand under Commonwealth Trans-Antarctic Expedition (1956–58) og vart namngjeven av dei i samband med Frybreen.
Cupvinnarcupfinalen i fotball 1981
Cupvinnarcupfinalen i fotball 1981 fann stad på Olympiakó-stadion i Athen 13. mai 1981, framfor 4 750 tilskodarar. Dinamo Tbilisi frå dåverande Sovjetunionen vann finalen, den 21. i sitt slag, med 2-1 over FC Carl Zeiss Jena frå dåverande Aust-Tyskland.
Kampen
Etter ein mållaus fyrsteomgang gav Gerhard Hoppe det auttyske laget leiinga i det 63. minutt. Fire minuttar seinare syrgde Vladimir Gutsajev for balanse i stillinga. Vitali Daraselia vart matchvinnar for Dinamo Tbilisi med ei skåring i det 86. minutt.
Riccardo Lattanzi frå Italia dømde kampen.
Laga
Dinamo Tbilisi-laget bestod av: Otar Gabelia, Giorgi Tavadze, Nodar Khizanisjvili, Aleksandr Tsjivadze (kaptein), Tamaz Kostava, Zaur Svanadze, Vitali Daraselia, Tengiz Sulakvelidze, Vladimir Gutsajev, David Kipiani og Ramaz Sjengelia. Nuzgar Kakilasjvilij fekk plassen til Svanadze straks før laget utlikna til 1-1.
FC Carl Zeiss Jena mønstra: Hans-Ulrich Grapenthin, Gert Brauer, Rüdiger Schnuphase, Lothar Kurbjuweit (kaptein), Wolfgang Schilling, Gerhard Hoppe, Andreas Krause, Lutz Lindemann, Andreas Bielau, Jürgen Raab og Eberhard Vogel. Etter 75 og 87 minuttars spel måtte fyrst Bielau og så Hoppe vike plass for høvesvis Thomas Töpfer og Ulrich Oevermann.